Diari Oficial de la Generalitat Valenciana


Sumari del DOGV 4985, del 14-04-2005 (2005/3252)

ORDE de 14 de febrer de 2005, de la Conselleria de Cultura, Educació i Esport, per la qual s'atribuïx la denominació específica del Pla a l'Institut d'Educació Secundària núm. 19 d'Alacant.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4985

Data del DOGV
:   14-04-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/3252


Data del document
:   14-02-2005

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Alacant
    * ensenyament públic
    * centre d'ensenyament

ORDE de 14 de febrer de 2005, de la Conselleria de Cultura, Educació i Esport, per la qual s'atribuïx la denominació específica del Pla a l'Institut d'Educació Secundària núm. 19 d'Alacant. [2005/X3252]
  
El Consell Escolar de l'Institut d'Educació Secundària núm. 19 d'Alacant, en la sessió de 3 d'abril de 2003, va aprovar sol·licitar per al mencionat centre la denominació específica del Pla.
  
Esta proposta va ser aprovada pel Consell Escolar Municipal, en sessió de dia 18 de juliol de 2003. Disposa, a més, de l'informe favorable de la Inspecció Educativa de la Direcció Territorial de Cultura, Educació i Esport d'Alacant, de 27 de juliol de 2004.
  
El Pla es correspon a la denominació d'un dels barris de la ciutat d'Alacant. L'elecció d'esta denominació obeïx al fet que el dit institut està ubicat en el citat barri.
  
L'article 13 de la Llei Orgànica 8/1985, de 3 de juliol, reguladora del Dret a l'Educació establix que tots els centres tindran una denominació específica.
  
L'article 3.2 del Reglament Orgànic i Funcional dels Instituts d'Educació Secundària establix que, una vegada creat el centre, el seu consell escolar podrà proposar-ne a la citada Conselleria la denominació específica, després de l'informe previ favorable del consell escolar municipal, o, si no n'hi ha, del ple de l'ajuntament corresponent
  
L'article 3.3 del mencionat reglament establix que no hi podrà haver al mateix municipi instituts d'Educació Secundària amb la mateixa denominació específica o que puga induir a error o confusió. El Registre de Centres Docents de la Comunitat Valenciana va certificar, el 21 de octubre de 2004, que no hi ha cap centre inscrit amb la dita denominació específica a la localitat d'Alacant.
  
En virtut d'això i fent ús de les facultats que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Concedir la denominació específica del Pla a l'Institut d'Educació Secundària núm. 19 d'Alacant, codi 94946644.
  
DISPOSICIÓ ADDICIONAL ÚNICA
  
La dita disposició s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
La present orde entrarà en vigor el mateix dia de la seua publicació en el Diari Oficial de la Generalitat Valenciana.
  
Segona
  
Conformement amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà presentar, potestativament, un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport en el termini d'un mes a comptar des de l'endemà de la publicació.
  
b) El recurs contenciós administratiu haurà d'interposar-se davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació.
  
València, 14 de febrer de 2005
  
El conseller de Cultura, Educació i Esport,
  
ALEJANDRO FONT DE MORA TURÓN